CELEX: 62011CN0360
Language: da
Date: 2011-07-08 00:00:00
Title: Sag C-360/11: Sag anlagt den 8. juli 2011 — Europa-Kommissionen mod Reino de España

24.9.2011   
            
            
               DA
            
            
               Den Europæiske Unions Tidende
            
            
               C 282/8
            
         Sag anlagt den 8. juli 2011 — Europa-Kommissionen mod Reino de España
   (Sag C-360/11)
   2011/C 282/15
   Processprog: spansk
   
      Parter
   
   
      Sagsøger: Europa-Kommissionen (ved L. Lozano Palacios, som befuldmægtiget)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat de forpligtelser, der påhviler det i medfør af artikel 98 i Rådets direktiv 2006/112/EF (1) af 28. november 2006, om det fælles merværdiafgiftssystem sammenholdt med direktivets bilag III, idet det har anvendt en reduceret momssats for
               
                           —
                        
                        
                           medicinske stoffer, der almindeligvis kan anvendes eller er egnet til produktion af lægemidler i henhold artikel 91, første afsnit, stk.1, nr. 5 og artikel 91, andet afsnit, stk. 1, nr. 3, i Ley española del IVA (den spanske momslov);
                        
                     
                           —
                        
                        
                           sundhedsprodukter, materialer, udstyr og instrumenter, som objektivt set kun kan anvendes til forebyggelse, diagnose, behandling, afhjælpning eller helbredelse af menneskelige eller dyresygdomme eller lidelser, men som ikke »almindeligvis anvendes til afhjælpning eller helbredelse af handicaps, udelukkende for den handicappede persons egen anvendelse« i henhold til den spanske momslovs artikel 91, første afsnit, stk.1, nr. 6, andet afsnit;
                        
                     
                           —
                        
                        
                           hjælpemidler og udstyr, som i det væsentlige eller fortrinsvis kan anvendes til behandling af dyrs fysiske handicap i henhold til den spanske momslovs artikel 91, første afsnit, stk.1, nr. 6, første afsnit;
                        
                     
                           —
                        
                        
                           hjælpemidler og udstyr som i det væsentlige eller fortrinsvis anvendes til afhjælpe menneskelige handicap, men som ikke udelukkende er egnet til den »handicappede« persons egen anvendelse, hvorved dette begreb anvendes i sin almindelige betydning, som afviger fra og er mere restriktiv end begrebet »syg«, i henhold til den spanske momslovs artikel 91, første afsnit, stk.1, nr. 6, første afsnit.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen anfører, at den i artikel 91, første afsnit, stk.1, nr. 5 og 6, og artikel 91, andet afsnit, stk. 1, nr. 3, i den spanske momslov fastsatte ordning med nedsatte satser, overskrider grænserne for medlemsstaternes råderum for kategori 3 og 4 i momsdirektivets bilag III. De spanske myndigheders fortolkning er i strid med direktivets ordlyd og opbygning og er ikke i overensstemmelse med retspraksis, som har fastslået, at undtagelsesbestemmelser til de almindelige regler i det fælles momssystem skal fortolkes strengt.
   
      (1)  EUT L 347, s. 1.